བླ་མ་དང་མགོན་པོ་འོད་དཔག་མེད་དབྱེར་མེད་དུ་
གསོལ་བ་འདེབས་ཚུལ་བཞུགས་སོ། །
རྒྱལ་བ་ཀུན་གྱི་སོར་རྟོག་བྱུ་རུའི་ཁམས། །
མཚན་དཔེའི་འོད་སྣང་འབར་བའི་གཟི་བྱིན་ལ། །
ཉེ་བར་བརྟེན་ཏེ་འགྲོ་བ་འདྲེན་པའི་མགོན། །
བླ་མ་འོད་དཔག་མེད་ལ་གསོལ་བ་འདེབས། །
འཇིགས་མེད་སྐུ་བཞིའི་མཁའ་ལ་ཉེར་འཕགས་ཀྱང་། །
བསྟན་པའི་གསོས་སྨན་ལེགས་མཛད་འོད་འཕྲེང་ཆེ། །
འགྲོ་བློའི་པདྨོར་ཆགས་པའི་ཐུགས་རྗེ་ཅན། །
སྨྲ་བའི་དབང་ཕྱུག་ཁྱོད་ལ་གསོལ་བ་འདེབས། །
དེང་བཟུང་འཇིགས་བྲལ་སྐུ་གསུམ་རྒྱལ་བ་ལ། །
མ་རེག་དེ་སྲིད་ཐུགས་རྗེའི་གཏེར་ཆེན་པོ། །
ཕྱོགས་ལས་རྣམ་རྒྱལ་མགོན་ཁྱོད་བཤེས་གཉེན་དུ། །
ལེགས་པར་བསྟེན་ཏེ་གསུང་གིས་གྲོལ་བར་ཤོག །
ནམ་ཞིག་འབྱུང་བའི་འདུ་འཕྲོད་གྱེས་པའི་ཚེ། །
བརྩེ་ལྡན་ཁྱོད་དང་འོད་དཔག་མེད་མགོན་གྱི། །
མཚན་དཔེའི་དཀྱིལ་འཁོར་མིག་གིས་མཐོང་བ་ཡིས། །
།
དགའ་དད་ཟུང་གིས་བདག་རྒྱུད་མཛེས་པར་ཤོག །
དེ་ནས་རྒྱལ་སྲས་བརྒྱད་ཀྱི་གསུང་དབྱངས་ཀྱིས། །
163

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།
བླ་མ་ཡི་དམ་ཐུགས་རྗེ་དྲན་བསྐུལ་ཏེ། །
དག་པའི་ཞིང་མཆོག་བདེ་བ་ཅན་དེ་རུ། །
མྱུར་བར་བགྲོད་ལ་རྐྱེན་རྣམས་ཞི་བར་ཤོག །
ནམ་ཞིག་འཇམ་མཉེན་པདྨ་དཀར་བོ་རུ། །
ཐེག་ཆེན་ཆོས་ལ་མོས་པའི་རིགས་ཅན་དུ། །
སྐྱེས་ནས་གཟུངས་དང་ཏིང་ངེ་འཛིན་སོགས་ལ། །
བརྩོན་པ་ནམ་ཡང་ལྷོད་པར་མ་གྱུར་ཅིག །
དེ་ཚེ་མ་དག་འགྲོ་བའི་ཡུལ་རྣམས་སུ། །
མར་གྱུར་སེམས་ཅན་དོན་ལ་ལྷག་བསམ་གྱིས། །
ཉེ་བར་བསྐུལ་ཏེ་སྤྲུལ་བའི་འཕྲིན་ལས་དག །
འཛིན་ལ་སྤོབས་པ་མཆོག་ཏུ་དགེ་གྱུར་ཅིག །
མདོར་ན་སྣང་བ་མཐའ་ཡས་གོ་འཕང་མཆོག །
མ་ཐོབ་དེ་སྲིད་བསྟན་དང་དགེ་བའི་བཤེས། །
སྐད་ཅིག་ཙམ་ཡང་འབྲལ་བར་མི་འབྱུང་བར། །
རྒྱལ་སྲས་སྤྱོད་པ་རྒྱ་མཚོ་མཐར་ཕྱིན་ཤོག །
སངས་རྒྱས་སྐུ་གསུམ་བརྙེས་པའི་བྱིན་རླབས་དང་། །
ཆོས་ཉིད་མི་འགྱུར་བདེན་པའི་བྱིན་རླབས་དང་། །
དགེ་འདུན་མི་ཕྱེད་མཐུན་པའི་བྱིན་རླབས་ཀྱིས། །
ཇི་ལྟར་བསྔོ་བ་སྨོན་ལམ་འགྲུབ་གྱུར་ཅིག །
ཅེས་བླ་མ་དང་མགོན་པོ་འོད་དཔག་མེད་ལ་གསོལ་བ་འདེབས་ཤིང་། ཞིང་མཆོག་བདེ་བ་ཅན་དུ་སྐྱེ་
བའི་སྨོན་ལམ་དང་འབྲེལ་བ་འདི་བཞིན་དགོས་ཞེས་དད་བརྩོན་ལྡན་པ་དགེ་སློང་བློ་བཟང་འཕེལ་རྒྱས་དང་།
དཀོན་མཆོག་བསྟན་དར་གཉིས་ཀྱི་འདོད་མོས་ལྟར། ༧གུང་ཐང་བསྟན་པའི་དབང་ཕྱུག་ཏུ་འབོད་པས་ངག་ལ་
གང་ཐོན་ཐོལ་བྱུང་དུ་བྲིས་པ་དགེའོ། །
164

གསོལ་འདེབས་སྨོན་ལམ་སོགས་ཀྱི་སྐོར།
=+ = '